**DOLOČITEV OBMOČJA NOVEGA NASELJA**

Predlagatelj na Geodetski upravi RS vloži:

* zahtevo za izdajo mnenja o skladnosti predlagane ureditve območja naselja s predpisi, ki urejajo območja naselij (prvi odstavek 14. člena ZDOIONUS),
* zahtevo za pridobitev potrdila, da v Republiki Sloveniji ni naselja z istim imenom oziroma istim uradnim kratkim imenom, kot se predlaga (drugi odstavek 14. člena ZDOIONUS),
* zahtevo za izdajo mnenja KSZI VRS o ustreznosti predlaganega imena naselja in uradnega kratkega imena naselja (drugi odstavek 14. člena ZDOIONUS),
* opis predlaganega območja novega naselja ali grafični prikaz,
* predlog imena novega naselja z obrazložitvijo predloga imena novega naselja,
* predlog uradnega kratkega imena novega naselja, če predlagano ime novega naselja presega predpisano število znakov,
* predlog imena novega naselja v italijanskem oziroma madžarskem jeziku na območjih občin, kjer sta poleg slovenskega jezika uradna tudi italijanski oziroma madžarski jezik,
* predlog uradnega kratkega imena naselja, če predlagano ime novega naselja v italijanskem oziroma madžarskem jeziku presega predpisano število znakov,
* ime in priimek, elektronski naslov in telefonsko številko kontaktne osebe predlagatelja.

Če je opis predlaganega območja novega naselja ali grafični prikaz ustrezen in če v Republiki Sloveniji ni naselja z istim imenom oziroma istim uradnim kratkim imenom, kot se predlaga, Geodetska uprava RS:

1. izdela elaborat za določitev območij naselij,
2. izda mnenje o skladnosti predlaganega območja novega naselja s predpisi, ki urejajo območja in imena naselij (prvi odstavek 14. člena ZDOIONUS),
3. izda potrdilo, da v Republiki Sloveniji ni naselja z istim imenom oziroma istim uradnim kratkim imenom, kot se predlaga (drugi odstavek 14. člena ZDOIONUS).

Geodetska uprava RS pošlje predlagatelju elaborat za določitev območja naselja, mnenje in potrdilo.

En izvod potrdila iz drugega odstavka 14. člena ZDOIONUS pošlje Geodetska uprava RS skupaj s predlogom imena novega naselja in obrazložitvijo predlagatelja KSZI VRS, da le-ta izda mnenje o ustreznosti predloga imena novega naselja in o ustreznosti predloga uradnega kratkega imena novega naselja.

Mnenje o ustreznosti predloga imena novega naselja oziroma o ustreznosti predloga uradnega kratkega imena novega naselja pošlje KSZI VRS predlagatelju na njegov naslov. Če se je KSZI VRS s predlagateljem sporazumela za drugačno ime novega naselja, kot je bilo predlagano, mora o tem obvestiti Geodetsko upravo RS, da izda novo potrdilo iz drugega odstavka 14. člena ZDOIONUS.